Праблема замацаванасці маладых спецыялістаў заўсёды стаяла даволі востра. І абумоўлена яна многімі фактарамі: наяўнасцю жылля, узроўнем заработнай платы, нейкімі бытавымі складанасцямі, магчымасцю арганізацыі вольнага часу. Кагосьці са спецыялістаў, што прыйшлі на прадпрыемствы або ў арганізацыі пасля заканчэння навучальных устаноў, цалкам задавальняюць існуючыя ўмовы працы і адпачынку, у якіх ім давядзецца выконваць тэрмін так званай адпрацоўкі, а хтосьці літаральна лічыць кожны дзень, што застаўся.